PSI એમ.એ. વાઘેલાએ નોંધાવેલી ફરિયાદમાં જણાવાયું છે કે, હોટલ એવલોનના રૂમ નંબર ૧૦૮માં કેટલા ઈસમો IPLની ચેન્નઈ-પંજાબની મેચ ઉપર મોબાઈલ એપ્લિકેશનથી સટ્ટો રમાડી રહ્યા હોવાની બાતમી મળી હતી. પોલીસે દરોડો પાડતાં રૂમમાંથી પ્રતાપભાઈ ભરતભાઈ ધાધલ (ઉ.વ. ૨૮, રહે. બોટાદ), કુશલ અશોકભાઈ વ્યાસ (ઉ.વ. ૨૪, રહે. સંસ્કાર ફ્લેટ, એસ.જી. હાઈવે), પ્રિયજીતસિંહ હિતેન્દ્રસિંહ ચૂડાસમા (ઉ.વ. ૨૬, રહે. ભાવનગર), અનિરુદ્ધસિંહ દિલિપસિંહ વાઘેલા (ઉ.વ. ૨૩, રહે. સાણંદ) અને હરપાલસિંહ બહાદુરસિંહ વાઘેલા (ઉ.વ. ૨૬, રહે. સોમનાથ સોસાયટી, સરખેજ) મળી આવ્યાં હતાં.